
ประกาศองค์การบริหารส่วนตำบลหนองบ่อ
เรื่อง  การรับสมัครเด็กและเยาวชน   เข้าร่วมฝึกทักษะการเล่นกีฬา
ตามโครงการฝึกซ้อมทักษะการเล่นกีฬาให้กับเด็กและเยาวชน  
---------------------------------------------------------
	ด้วยองค์การบริหารส่วนตำบลหนองบ่อ   ได้กำหนดดำเนินการโครงการฝึกซ้อมทักษะการเล่นกีฬาให้กับเด็กและเยาวชน  ในระหว่างวันที่  8 - 12  เมษายน  2560   เพื่อเป็นการพัฒนาทักษะพื้นฐานของการเล่นกีฬาประเภทต่างๆให้กับเด็กและเยาวชนในพื้นที่ตำบลหนองบ่อ   รวมถึงเพื่อเป็นการฝึกความมีน้ำใจนักกีฬา ระเบียบวินัย ความตรงต่อเวลา  ใช้เวลาว่างให้เกิดประโยชน์และไม่เข้าไปยุ่งเกี่ยวกับยาเสพติดแก่เด็กและเยาวชน   นั้น
	องค์การบริหารส่วนตำบลหนองบ่อ   ได้กำหนดประเภทกีฬาที่จะทำการฝึกซ้อมทักษะตามโครงการดังกล่าว  จำนวน  3   ประเภทกีฬา    ดังนี้
1. ประเภทกีฬาฟุตบอล
2. ประเภทกีฬาวอลเล่ย์บอล
3. ประเภทกีฬาเซปัคตะกร้อ
ดังนั้น    องค์การบริหารส่วนตำบลหนองบ่อ   จึงขอเชิญชวนเด็กและเยาวชนทุกท่านเข้าร่วมฝึกซ้อมทักษะการเล่นกีฬาตามโครงการฝึกซ้อมทักษะการเล่นกีฬาให้กับเด็กและเยาวชน   โดยสามารถสมัครเข้าร่วมโครงการได้ที่องค์การบริหารส่วนตำบลหนองบ่อ  อำเภอย่านตาขาว   จังหวัดตรัง   และที่สมาชิกสภาองค์การบริหารส่วนตำบลหนองบ่อทุกท่าน    ตั้งแต่บัดนี้จนถึงวันที่  7   เมษายน   2560
จึงประกาศมาเพื่อทราบโดยทั่วกัน

				ประกาศ  ณ   วันที่  27  เดือนมีนาคม   พ.ศ. 2560


					      (นายไพฑูรย์   อัตบุตร)
				     นายกองค์การบริหารส่วนตำบลหนองบ่อ

